Akrabeka birdo

Akrabeka birdo aŭ akrabekulo (Oxyruncus cristatus) apartenas al ordo de paseroformaj birdoj (Passeriformes) kaj sola specio de akrabekuledoj (Oxyruncidae); ĝi estas proksima parenco de tiranedoj (Tyrannidae). La birdo vivas en la tropika praarbaro, en disaj populacioj de Kostariko ĝis Paragvajo. 

Ĝi longas ĉ. 16 cm, havas mallongajn krurojn, la flugiloj kaj la vosto estas longeta, la beko estas akra kaj pinta. Ĝia dorso estas pale verd-bruna, la ventra parto estas flavblanka kun malhelaj makuloj kaj strioj. Ĝia starigebla kristo konsistas el ruĝaj plumoj. 

La plilongiĝintajn naztruojn kovras lobo, kiel ĉe la kovrit-bekuloj (tapakuloj). Ĝi serĉas insektojn per sia akra kaj pinta beko en la sulkoj de la arbotrunkoj. 

Oni ankaŭ povas nomi akrabekulo la birdon Heliobletus contaminatus (Furnariidae-familio). Tiu ĉi birdo vivas en la orienta parto de Sud-Ameriko kaj predas insektojn sur flusanta arbotrunko. (Arboĉasa akrabekulo)

Kategorio:Kotingedoj
Kategorio:Birdoj de Panamo
Kategorio:Birdoj de Kostariko